На основу Решења о банкротству стечајног судије Привредног суда у Ваљеву, број предмета Ст.бр. 33/2011од 08.04.2011. године, а у складу са чланoвима 131., 132.133. и 135. Закона о стечају («*Службени гласник Републике Србије» број 104/2009*) и Националним стандардом број 5 о начину и поступку уновчења имовине стечајног дужника («*Службени гласник Републике Србије» број13/2010.*), сагласности одбора поверилаца од 24.08.2016. и 19.09. 2016. године, стечајни управник стечајног дужника :

**Привредно друштво**

 **"BRAVO S&S" DOO u stečaju**

**ЛОЗНИЦА, ул. Кнеза Милоша 15**

**ОГЛАШАВА**

**Продају стечајног дужника као правног лица**

**и покретне имовине стечајног дужника**

**јавним прикупљањем понуда**

**1.Стечајни дужник као правно лице - предмет продаје је стечајни дужник „BRAVO S&S" DOO u stečaju, Лозница, ул. Кнеза Милоша 15 матични број**: 20180145.

Најважнију имовину правног лица чине : објекти на кат. парцели бр. 3884/2 уписане у ЛН 11552 КО Лозница, својина приватна 1/1 : Зграда пословних услуга – УПРАВНА ЗГРАДА ( зграда бр. 1 ) у основи површине 387 м2 (укупне површине 1521,17 м2); Помоћна зграда МАГАЦИН I (зграда бр.4)у основи површине 417 м2 и Помоћна зграда – МАГАЦИН II ( зграда бр. 5 ) у основи површине 64 м2; ТРАФО СТАНИЦА ( зграда бр. 6 ) у основи површине 56 м2; Кат. парцела бр. 3884/2 уписана је у ЛН 11552 КО Лозница као државна својина са обимом удела 3485/3970, и правом коришћења; уделиу капиталу зависног правног лица „VIP REAL ESTATE“ doo Лозница матични број 20473452 у износу од 49,6839 % ; потраживања од купаца.

Објекти 4,5 и 6 нису у државини стечајног дужника.

**Процењена вредност је : 4.126.000,00 еура Депозит је : 825.200,00 еура**

У динарској противвредности по средњем курсу Народне банке Србије на дан уплате.

**2.Уметничке слике : (укупно** 28 комада) aкрил на платну, колекција слика“Наслеђе“ различитих димензија

**Процењена вредност је : 2.752.140,00динара Депозит је : 550.428,00 динара**

*(Напомена: Списак имовине стечајног дужника, као и статус исте, детаљно је приказан у Продајној документацији)*

 **Процењена вредност имовине није минимално прихватљива вредност, нити је на други начин обавезујућа**

**или опредељујућа за понуђача приликом одређивања висине понуде**.

Право на учешће у поступку продаје имају сва правна и физичка лица која:

1. након добијања профактуре, изврше уплату ради откупа продајне документације у износу

 од **30.000,00динара за имовину бр. 1 и 10.000,00 динара за имовину бр. 2*.***

2.профактура се може преузети на адреси : Кнез Милоша 15 15300 Лозница уз достављен захтев на мејл, сваког радног дана у периоду од 10,00 до 14,00 часова, уз обавезну најаву стечајном управнику. Рок за откуп продајне документације је 24.04.2017.године.;

3.уплате **депозит** на текући рачун стечајног дужника бр:**355-3200202175-31код « Вовођанске банке » А.Д.**Нови Сад филијала Ваљево, или положе неопозиву првокласну банкарску гаранцију наплативу на први позив, најкасније **3 дана** пре одржавања продаје (рок за уплату депозита је **24.04.2017.** године). У случају да се као депозит положи првокласна банкарска гаранција, оригинал исте се ради провере мора доставити уз обавезну најаву стечајном управнику**искључиво лично** најкасније **24.04.2017.** године до15:00 часова. У обзир ће се узети само банкарске гаранције које пристигну на назначену адресу у назначено време. **Банкарска гаранција мора имати рок важења до 27.05.2017. године**.

3.потпишу изјаву о губитку права на повраћај депозита. Изјава чини саставни део продајне документације.

Стечајни дужник се купује у виђеном стању без пружања гаранције и стечајни управник не одговара за недостатке које купци утврде по извршеној продаји. Имовина се може разгледати након откупа продајне документације,сваким радним даном од 09 до 14 часова, најкасније 3 дана пре заказане продаје, уз претходну најаву стечајном управнику на телефон 063- 295-191

**Затворене понуде се достављају поштом на адресу стечајног управника: 14000 Ваљево ул. Филипа Кљајића 21. Крајњи рок за достављање понуда је 27.04.2017. године до 12:45 часова лично на адреси стечајног дужника у Лозници у ул. Кнез Милоша 15, где ће се одржати продаја.**

**У разматрање ће се узети само понуде у писаној форми, достављене у запечаћеним ковертама са назнаком ''Понуда'' на коверти и са** назнаком да се понуда односи на продају стечајног дужника **''BRAVO S&S''доо у стечају са седиштем у Лозници, улица Кнез Милоша 15, а које пристигну на назначену адресу до назначеног времена.**

**Запечаћена коверта треба да садржи:**

- безусловну понуду, уз навођење јасно одређеног износа на који понуда гласи;доказ о уплати депозита или копију банкарске гаранције;потписану изјаву о губитку права на повраћај депозита;за правна лица : извод из регистрације АПР-а или другог регистра и ОП образац, за физичка лица : фотокопија личне карте; за конзорцијум : фотокопију уговора о конзорцијуму;доказ о уплати депозита или копију банкарске гаранције;потписану изјаву о губитку права на повраћај депозита; овлашћење за заступање у поступку продаје ( за пуномоћнике ).

**Стечајни управник неће разматрати понуде које не садрже јасно одређен износ на који понуда гласи, понуде које се позивају на неку другу понуду, понуде дате под условом, понуде које се позивају на услове који нису предвиђени у продајној документацији и огласу, као и понуде уз које није положен депозит у предвиђеном року.**

Јавно отварање понуда одржаће се дана **27.04.2017.**године у **13:00** часова (15 минута по истеку времена за прикупљање понуда) на адреси: Кнеза Милоша 15 15300 Лозница **Зграда пословних услуга – УПРАВНА ЗГРАДА**

( објекат 1).

Позивају се понуђачи, као и чланови одбора поверилаца да присуствују отварању понуда.Отварању понуда приступиће се и ако чланови одбора поверилаца или неко од понуђача не присуствује продаји.

Стечајни управник спроводи јавно прикупљање понуда тако што: чита правила у поступку јавног прикупљања понуда; отвара достављене понуде; рангира понуђаче према висини достављених понуда; одржава ред на јавном прикупљању понуда; проглашава најбољег понуђача за купца, уколико је највиша понуђена цена изнад 50% од процењене вредности предмета продаје; доставља понуду најбољег понуђача одбору поверилаца на изјашњење, уколико је иста нижа од 50% од процењене вредности предмета продаје; потписује записник.

**Стечајни управник је дужан да прихвати највишу достављену понуду, уколико је иста изнад 50% од процењене вредности предмета продаје**. **Ако највиша достављена понуда износи мање од 50% од процењене вредности предмета продаје, стечајни управник је дужан да пре прихватања такве понуде добије сагласност одбора поверилаца.**

У случају да на јавном прикупљању понуда победи купац који је депозит обезбедио банкарском гаранцијом, исти мора уплатити износ депозита на рачун стечајног дужника, у року од **2 радна дана** од дана пријема обавештења о прихватању понуде, након чега ће му бити враћена гаранција; Купопродајни уговор се потписује у року од 3 радна дана од дана одржавања јавног прикупљања понуда, под условом да је депозит који је обезбеђен гаранцијом уплаћен на рачун стечајног дужника.

Проглашени купац је дужан да уплати преостали износ купопродајне цене у року од **15 дана** од дана потписивања купопродајног уговора.

Стечајни управник ће вратити депозит сваком понуђачу чија понуда не буде прихваћена, у року од три радна дана од дана одржавања јавног прикупљања понуда. Понуђач губи право на повраћај депозита уколико:

-не поднесе понуду, или поднесе понуду која не садржи обавезне елементе;

- одбије да потпише купопродајни уговор, или

-буде проглашен за купца, а не уплати купопродајну цену у предвиђеном року и на прописани начин.

Порезе и трошкове који произилазе из купопродајног уговора у целости сноси купац

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције.

Oвлашћено лице: Стечајни управник: Душица Ковачевић, контакт телефон:063-295-191 мејл : **euro.zvezda@gmail.com**